שלמה פרץ

שלמה פרץ הוא שדרן רדיו, יועץ תקשורת ואיש יחסי ציבור ישראלי. פרץ נולד בתל אביב והתחנך ב"בית חינוך לזרם העובדים". בצה"ל שירת בחיל השריון, כולל בשירות קבע. בנוסף שירת שירות ביטחוני ממלכתי בחוץ לארץ. לאחר שחרורו למד לתואר ראשון מאוניברסיטת בר-אילן בכלכלה, מנהל עסקים ומדע המדינה. למד קריינות ועריכה בקורס עורכי חדשות וקריינים של קול ישראל, ועם סיום לימודיו החל לעבוד בתחנה. התקבל לגלי צה"ל ככתב וכעורך חדשות במקביל החל לערוך את מוספי הכלכלה והעסקים בעיתון הארץ משך 3 שנים. עם שחרורו מצה"ל, שנה לאחר תחילת עבודתו נבחר לתפקיד עורך כלכלי, עורך חדשות ומגיש חדשות בגלי צה"ל. לאחר סיום תפקידו המשיך לשרת במילואים כעורך ומגיש חדשות בתחנה. החל לעבוד כעורך במוספי הכלכלה והעסקים של עיתון "הארץ". הנחה את סדרת הטלוויזיה "מצב משפחתי" ששודרה בטלוויזיה החינוכית. הסדרה עסקה במגוון סיטואציות מחיי המשפחה. בנוסף פרץ כתב במהלך השנים במדורי הדעות של "TheMarker" ו"גלובס" בנושא ייעוץ אסטרטגי תקשורתי. מונה כסמנכ"ל לנושאי שיווק מיתוג, פיתוח עסקי ויחסי ציבור בקופת החולים הכללית. בתפקיד זה פעל גם כיועץ ליושב ראש קופת חולים, לרבות לובינג ותיאום פעולות קופת החולים בכנסת ובמשרדי הממשלה. בתפקיד זה שירת כשמונה שנים. בתפקידו הבא, נשלח מטעם המגבית היהודית לבריטניה שם פעל כסמנכ"ל גיוס כספים של הארגון ובו זמנית גם טיפל בארגון הבונדס המנפיק איגרות חוב של ישראל. עם חזרתו לישראל ב-1996, פתח משרד המתמחה ביחסי ציבור, ייעוץ תקשורת, קשרי משקיעים וקשרי ממשל, והחל לייעץ בין היתר לשר האוצר, יצחק מודעי, לאיגוד המפרסמים, לקונצרן "כלל" וקונצרן "אי.די.בי". ב-1999 החל לשמש כיועץ תקשורת לראש הממשלה, בנימין נתניהו. בשנת 2000 מונה ליועצו של איש העסקים שלדון אדלסון. באותה שנה נבחר לשמש כיועץ של "שידורי קשת", ובשנת 2003 מונה כיועץ של ערוץ 10. החל משנת 2009 פרץ עובד בשיתוף פעולה עם תאגיד קשרי המשקיעים והממשל הבינלאומי Grayling. במסגרת עבודתו יעץ פרץ לגופים רבים, שלטוניים ומסחריים כאחד, ביניהם: קרן הפנסיה מבטחים, בנק ישראל, בנק הפועלים, משרד התשתיות, תנובה, מפעל הפיס, משרד האוצר, משרד הביטחון ובזק. פרץ שימש כיועץ התקשורת של המרכז הבינתחומי עם הקמתו ושימש כיועץ לנשיא אוניברסיטת בר-אילן. בשנת 2016 החל לשמש כיועץ האסטרטגי של אוניברסיטת בן-גוריון. במקביל שימש כיועץ קשרי משקיעים במהלך הנפקות ציבוריות של חברות ישראליות רבות, בהן: קבוצת עזריאלי, אמדוקס, טבע, אל-על, שיכון ובינוי, סלקום, אפריקה ישראל ועוד. בהמשך לתפקידים אלו, הקים פרץ את המשרד לייעוץ אסטרטגי תקשורתי, קשרי משקיעים ורגולציה. בין ללקוחותיו הראשונים היו: בנק דיסקונט, לאומי פרטנרס, קבוצת עזריאלי, קונצרן, כלל, אמדוקס, שידורי קשת, קבוצת אשדר, תעשיות ביטחוניות, בזק ועוד. שלמה פרץ, במיזם "אישים" לתיעוד היצירה הישראלית שלמה פרץ, באתר גלובס שלמה פרץ, באתר TheMarker אתר פרץ תקשורת להציץ ולא להיפגע, דבר, 28 באוקטובר 1977 מצב משפחתי פופולארי, מעריב, 17 באפריל 1978 מרפאה חדשה של קופ"ח נפתחה בימית, דבר, 25 באוגוסט 1978 מינויים - משרד ייעוץ תקשורת, מעריב, 9 בפברואר 1988 בני לוויה - בלי יהודית אי־אפשר, חדשות, 13 ביוני 1990 עדי כץ, נסיון פשרה עם החרדים בעניין שלטי החוצות, חדשות, 11 במאי 1993 ורד שרון-ריבלין, ‏שלמה פרץ מונה ליועץ אסטרטגי במטה האישי של נתניהו, באתר גלובס, 1 במרץ 1999 שלומית לן, רונן טל ואביבה קרול, ‏ברכת הגומלת, באתר גלובס, 31 במאי 2007 רוני קורן-דינר, ערוץ 10 החל בפיטורי עשרות עובדים; פוטרה דוברת הערוץ, מינה סימן-טוב, באתר TheMarker‏, 2 באפריל 2003 מערכת אקונומיסט, תאגיד יחסי הציבור וקשרי המשקיעים העולמי Grayling נכנס לישראל, באתר אקונומיסט, 17 במאי 2009 חיים ביאור, מנהלי קרן הפנסיה מבטחים, ודובר הקרן, שלמה פרץ, נחקרו במשטרה בחשד לאי סדרים כספיים, באתר TheMarker‏, 22 באוקטובר 2002 אופק גבאי, ‏שלמה פרץ קיבל את תקציב ייעוץ התקשורת והדוברות של 5,500 עובדי מס-הכנסה, מע"מ, מכס, מיסוי מקרקעין ושע"מ, באתר גלובס, 26 באוגוסט 2004